આ વર્ષે રિલીઝ થયેલી નીરજ પાંડેયની ફિલ્મ ‘અય્યારી’ એટલા માટે પ્રતિબંધિત કરાઈ હતી, કારણ કે તેમાં ભારતીય સૈન્યને બેકગ્રાઉન્ડમાં બતાવાયું છે. ફિલ્મનાં બે મુખ્ય પાત્ર મિલિટરી ઇન્ટેલિજન્સના ઓફિસર બતાવાયા છે, પરંતુ ફિલ્મની સ્ટોરી સાથે પાકિસ્તાનને કોઈ લેવાદેવા નથી. ઊલટાનું તે ભારતીય રાજકીય પ્રણાલીમાં ફેલાયેલા ભ્રષ્ટાચારને ઉજાગર કરે છે. સ્ટોરીમાં પાકિસ્તાન વિશે કોઈ પણ પ્રકારની ટીકા-ટિપ્પણી કરવામાં આવી નથી, તેમ છતાં ફિલ્મ પર પ્રતિબંધ મુકાયો છે.